עולם מופלא 3

ממוזער|זאב הרעמה בברזיל.
ממוזער|קרנף הודי.
עולם מופלא 3 (באנגלית: Planet Earth III) היא סדרת-טבע תיעודית עטורת פרסים, שהופקה על ידי ה-BBC בין אוקטובר לדצמבר 2023, והמהווה סדרת המשך לסדרה המצליחה עולם מופלא והסדרה העוקבת, עולם מופלא 2. הסדרה מורכבת מ-8 פרקים עיקריים, העוקבים אחר החיות השונות בכדור הארץ וכן על מצב השימור שלהם מול הסיכונים שהאנושות מציבה עבורם. קריין הסדרה הוא החוקר ושדרן ה-BBC המצליח דייוויד אטנבורו.

סדרה זו מהווה המשך לסדרות המצליחות: עולם מופלא מ-2006 ועולם מופלא 2 מ-2016 והיא מציגה את הסביבות ובעלי החיים שניצפו בהם, תוך הצגת האתגרים שהסביבה המודרנית מציבה בפניהם וגוררת את חלקם לסכנת הכחדה.

 פרקי הסדרה 
חופים: הפרק הראשון מתאר את חופי העולם. בטסמניה אתר Shipstern Bluff מושך גלשנים אל גליו הגבוהים והמסוכנים, במימי כף התקווה הטובה צעירי דובי ים מתגוננים מעמלצים לבנים, באזור הארקטי חלזון מלאך ימי  מנסה לצוד כנפרגלאים מהקבוצה Thecosomata, סמוך לחוף השלדים אריות נמיב צדים קורמורנים בלילה, אובלנות דרומיות מתרבות לחופי ארגנטינה, בקולומביה הבריטית נחש בירית צולל למים הקרים בחיפוש אחר טרף, בשוניות של ראג'ה אמפט  שבאינדונזיה דגי צלף ניזונים מטרף על המנגרובים שמעליהם, בלגונות המליחות שביוקטן מתרבה מושבת פלמינגואים אך סערה מקומית גורמת לגאות וקנים רבים נהרסים בגללה וסופות הוריקן משנבות גורמות לגלי גאות הרסניים ולבסוף באי ריין שבצפון-מזרח אוסטרליה מקננות צבות ים ירוקות אך עליהם לחצות שוניות מסוכנות לשם כך.
אוקיינוסים: בימים הטרופיים פיתיונאי טורף זהרון ודגי שפריריים, בין כרי יערות קלפ צעיר כריש מקרין מסתתר מטורפים כמו כרישים אחרים ומסטראולפיס גיגאס, בים הפתוח דגים מעופפים מקננים על קלפ צף ומושכים כרישים כחולים לזלול את הביצים, סרטן מהמין Planes minutus משתמש בפלסטיק צף כדי למצוא צב ים חום עליו הוא מתמקם ומוצא נקבה, להקת כנפתנים מרחפת אך מושכת קטלנים שצדים אותם, במעמקי האוקיינוס בעלי חיים בעלי נהורנות ביולוגית או גוף שקוף ונראה גם צלופח שקנאי המוזר ומושבת רבייה של תמנון Muusoctopus בקרקעית הים, מעשנות חמות במעמקים ואריות ים לחופי פטגוניה ניזונים מעפייניים הנלכדים ברשת של דייגים ואלה מתקרבים לדוג מהרשתות עצמם.
מדבריות וערבות עשב: עדרי גמלים רועים בנווה המדבר  שבסהרה, יענים מקננים במדבר נמיב, דיונות משנבות, סופות חול חזקות ומסוכנות, זכר סוכי נקוד מנסה למשוך נקבות לסוכתו, בבונים במדבר בארונגו מנסים לשרוד ביובש, הסוואנה האפריקאית השופעת בה נמר אפריקני צד היישר מהעצים אימפלה, בערבה האירואסייתית זכרי סאיגה נלחמים, בסראדו של ברזיל זאבת רעמה שומרת על גוריה משריפה ובדרום אפריקה פארק שלם ניצל מהרס עקב פילים אפריקנים השוכנים בו.
מים מתוקים: בפרק נראית מערה מוצפת מים ביוקטן, אילנית דואה מתרבות מעל בריכה בקוסטה ריקה, תנין הביצות טומן מלכודת לאיילים נקודים בנהר בסרי לנקה, בדלתת האוקוונגו יקאנה אפריקנית מגדלת אפרוחים וזאבים טלואים צדים קובוסים, בימת מלאווי אמנון רדום ליבינגסטון  אורב לטרפו תוך התחזות למת, באי ביוקו מפלים מושכים קברנוניים לטפס במעלה הזרם כדי להתרבות, נדידת קרחונים במורד הנהרות ובפקיסטן צוות מציל את נהרתן האינדוס מהתייבשות עקב סכרים ועוזר להם להגיע לנהר האינדוס.
יערות: זכר קלאו מזרחי שומר על בת זוגו ועל קינם, ציקדות עצים  בסימביוזה עם דבורים השומרות עליהם מטורפניתיים, כלבי דהול צדים ביער, ביערות של צפון-סין מפגני ראווה של טרגופן טמינק ושל פסיון זהוב, דוב קרמוד בדיג סלמונים בקולומביה הבריטית וסעודתו מעשירה את היער, בירוא יערות בברזיל לטובת גידול אקליפטוסים ובאוגנדה קהילת שימפנזה מצוי מתקרבת לכפר אנושי.
קיצוניים: הפרק מציג חיים בסביבות קיצוניות. במערת סון דונג  בווייטנאם חיים דגים וחסילונים ייחודיים, באי אלסמיר זאבים ארקטים צדים כבשי מושק, בהרי האלפים צפרדעים מצויות מתרבות, מקוקים מתקבצים קרוב להתגונן מהקרה בהרי האטלס ובמקסיקו כינוס של דנאיות נפגע מסופות, שריפה בדרום אפריקה גורמת לפריחה וכך גם באוסטרליה בה תוכון זהוב-כתף מקנן בקיני טרמיטים כדי להישמר מהשריפות, בצורת בקניה גורמת לפילים אפריקנים לרעוב ובמדבר גובי נמרת שלג מגדלת את גוריה.
אנושות: הפרק מציג את החיים בערים ובקרבת האנושות. קרנף הודי צועד ברחובות עיר בנפאל כדי להגיע לאוכל בצידה השני, מקוקי סרטנים בבאלי גונבים חפצים מתיירים וסוחטים מהם מזון, בניו יורק נמלים מסוג Tetramorium מתקיימות על מזון מהיר שנופל, בהודו קוברה צדה קרפדה וחיה לצד ההינדים, בחצרות אוסטרליה פודרגוסים משתמשים בפנסי רחוב כדי לצוד אך מושכים אחריהם חתולים טורפים, דוב שחור אמריקאי מחפש מזון בשכונה בארצות הברית, לווייתנים גדולי-סנפיר מעשירים את הדיג בוונקובר, פקחים מונעים סכסוך קטלני בין פיל אפריקני לחקלאים, נחיל גדול של ארבה במזרח אפריקה וגידול חיות משק למאכל, פקחים מצילים בעלי חיים כמו עצלנים וסמרנים לאחר בירוא יערות ביער האמזונאס ולבסוף מוצגים פתרונות טכנולוגיים לגידול מזון באופן סביבתי.
גיבורים: פקחים מצילים נקבת קרנף צר-שפה על ידי הטסתה לפארק שמור, חוקרים מגלים קרפדת מורונה-סנטיאגו באקוודור וכן חוקרים את מבנה הרעלים של צפרדע חץ-רעל, סוכנת משטרתית עוזרת לסכל סחר בשנהב בחוף השנהב, בווינה פעילים עוזרים לקבוצת מגלנים מצוייצים לנדוד, מנהיגת שבט של המונדורוקו  באמזונאס מסכנת את חייה על הגנת היער ומוחמד נשיד, ראש הממשלה לשעבר של המלדיביים מנסה למנוע את ההתחממות העולמית שגרמה להלבנת אלמוגים נרחבת.
פרק נוסף מציג את מאחורי הקלעים של הסדרה והצילומים שלה.
פרק אקסטרה מאחד רגעים מהסרה לפרק אחד גדול.

 פרסים ומועמדויות 
פרסתאריךקטגוריהעבורתוצאהמקורפרס אמי אמנותי לבידור בפריים טיים7-8 בספטמבר 2024הקריין הטוב ביותרדייוויד אטנבורוהצילום הטוב ביותר בתוכנית עיוןלוק נלסון וג'ון שיירהרכב המוזיקה הטוב ביותר לסדרה דוקומנטרית או ספיישל (פריטטורה דרמטית מקורית)ג'ייקוב שיי, שרה ברון והנס צימרעריכת הסאונד הטוב ביותר בתוכנית עיון או ריאליטיג'וני קרו, טים אוונס, אלי בולר ופול אקרמןמיקס הסאונד הטוב ביותר בתוכנית עיוןגרהם ווילד, אוליבר בולדווין ואולגה רידפרס המוזיקה במדיה של הוליווד20 בנובמבר 2024פרטיטורה מקורית – סדרה תיעודית – טלוויזיה/דיגיטליג'ייקוס שיי ושרה ברון

 קישורים חיצוניים 


הערות שוליים

קטגוריה:תוכניות תעודה של ה-BBC
קטגוריה:סדרות טלוויזיה בריטיות שעלו לשידור בשנות ה-2020
קטגוריה:תוכניות טבע
קטגוריה:דייוויד אטנבורו